Dundagas rajons
Dundagas rajons bija Latvijas PSR administratīvi teritoriālā vienība. Izveidota 1949. gada 31. decembrī, apvienojot bijušo Ventspils apriņķa Dundagas un Ances un daļu Talsu apriņķa Ārlavas pagasta teritorijas. Rajona centrs bija Dundaga, kam 1950. gada 21. februārī piešķīra strādnieku ciemata statusu. Rajons no 1952. līdz 1953. gadam ietilpa Liepājas apgabalā. Rajons likvidēts 1956. gada 30. martā, tā teritoriju iekļaujot Ventspils un Talsu rajonos.